Florin Cîțu s-a transformat din nou în Superman, după triumful de la Congresul PNL.
După ce a câștigat șefia PNL, Florin Cîțu s-a comparat, din nou, cu Superman. Premierul a postat fotografia pe contul de Instagram, imediat după victorie. În 9 septembrie, Florin Cîțu a publicat un filmuleț care îl înfățisa ca Superman. Florin Cîțu a obținut 60% dintre voturi, iar Ludovic Orban 40%. Ludovic Orban a anunțat că demisionează din funcția de președinte al Camerei Deputaților.
Lui Florin Cîțu i-a ieșit. E noul președinte al PNL, motiv să se creadă, din nou, Superman. La scurt după ce a ieșit victorios din bătălia cu Ludovic Orban, premierul a postat, pe Instagram, un story în care apare costumat în Superman.Nu e prima oară când Florin Cîțu se compară cu super-eroul de benzi desenate.Pe 9 septembrie, prim-ministrul a publicat un filmuleț care îl înfățișa în postura lui Superman în timp ce salvează un avion de la prăbușire.După ce a câștigat șefia partidului cu 60% dintre voturi, reacțiile au curs și pe pagina de Facebook a lui Florin Cîțu. În timp ce unii l-au felicitat, alții i-au transmis mesaje ironice premierului."Mă uit la dvs, domnule prim ministru, și vi se citește în ochi fericirea pe care doar Cenușăreasa o avea atunci când a primit papucul lipsă de la Prințișor", a scris un bărbat. În timp ce altcineva l-a invitat pe Florin Cîțu "să dea o fugă în Vamă, să sărbătorească așa cum se cuvine".